فرانسالی سیمان شیرکتی لافارژ، ترور هؤرگوتو داعشه کؤمک ائتدیگینی اعتراف ائتدی.
آمریکادا، عدالت باخانلیغیندان وئریله‌ن یازیلی آچیقلامایا گؤره، لافارژ نیویورکون بروکلین شهرینده‌کی فدرال محکمه‌ده آنلاشمایا گئتدی.
حاقینداکی "داعشه یاردیم ائتمه" سوچونو قبول ائدن لافارژ، ۷۷۷،۷۸ میلیون دلار جریمه اؤد‌مه‌یه راضی اولدو.
لافارژ‌دان وئریله‌ن یازیلی آچیقلامادا، "لافارژ و اونون آلت شیرکتی لافارژ سوریه، ایداره‌چیلرین فردی اولاراق یئر آلدیغی ائیلملردن دولایی مسئولیتی قبول ائتمیشدیر. بو ائیلملر لافارژین جزا قانونونون آلچاق بیر شکیلده پوزولماسیدیر" ایفاده‌سینه یئر وئریلدی.
فرانسا عالی محکمه‌سی، ۷ سپتامبر ۲۰۲۱.جی ایلده لافارژا، سوریه‌ده داعشلی تروریستلری مالیه‌لشدیردیگینه گؤره "اینسانلیغا قارشی سوچا اورتاق اولماق" اتهامی ووروماسینین یولونو آچمیشدی.
پاریس تمییز محکمه‌سی ده ۱۸ میده فرانسانین سیمان شیرکتینه قارشی بو اتهاملا سوروشدورما آچیلماسینی تصدیقله‌میشدی.
